
Je bDmi sane 

ISisije 3, bene Mawu bo hiowe ke 
zugba a, ^je d be su potee ko; e foD 
si gu, Diblii kpii ha muo voo ke e mi nyu 
babauu o nya, ne Mawu mumi o« nge si 
bolee nge nyu o he mi. ^ Keke ne Mawu 
fa ke, "La ne ba"; ne la ba. '♦Mawu na 
la a, ne la a muo e he. Lo o se o, Mawu 
je la a ke je diblii o he. ^ E wo la a bie 



ke "Piani" ne e tse diblii o ke "Nyo." Ne 
je jo, ne je na; ne e pee kekleekle ligbi. 
6-7 Ene o se o, Mawu fa ke, "No ko 
ne ba ne e ba gba nyu o mi enyo". Ne e 
ba mi ja. Keke ne Mawu pee no ko ke 
gba nyu o mi; nyu o fa ba je no o sisi, ne 
fa ba je e yi mi. ^Mawu wo no o bie ke 
"Hiowe". Ne je jo, ne je na; ne e pee ligbi 
ne ji enyo. 

9 Ene o se o, Mawu fa ke, "Nyu o ne 
nge hiowe o sisi o ne bua e he nya nge 
he kake, kone zugba gbigbli ne je kpo." 
Ne e ba mi ja. ^^Mawu wo he ne gbH d 
bie ke "Zugba", ne nyu o ne bua e he 
nya a, e tse le ke "Wo". Mawu na, ne e 
muD e he. ^'Jehane Mawu fa ke, "Tso 
sbotosloDtohi ne a pue nge zugba a no: 
tsohi ne woo ngma loo wu, ke ni neme 

ne woo yibHi." Ne e ba mi ja. 12 Ba ke 
tso slootoslootohi pue nge zugba a no, eko 
tsuaa eko ke e yiblii. Mawu na ni ne ome, 
ne a muo e he. '^ Ne je jo, ne je na; ne e 
pee Hgbi ne ji ete. 

14 Ene se Mawu fa ke, "Kanehi 
ne a ba hiowe kone a ke na slooto nge 
piani ke nyo a kpeti, ne a tsoo jeha mi 
gbamihi jehahi, ke be ne a ke yeo nyami 
ligbihi potee kome. ^^Kane ome ne a tso 
nge hiowe, ne a la a ne kpe ke hye zugba 
a no." Ne e ba mi ja. ^^Mawu pee kane 
ngua enyo: e pee kane ne tsoo wawee pe 
kulaa a ne e ye piani no, ke kaketse hu 
ne e ye nyo no. E pee dodoehi hub. 
1*^ Mawu ngo kane ome ngo to hiowe, kone 
a tso ke hye zugba a no, ^^ne a ye piani 
ke nyo a no, ne a gba la ke diblii a mi. 
Mawu na ni ne ome, ne a muo e he. ^'Ne 
je jo, ne je na; ne e pee ligbi ne ji eywie. 

20 Jehane Mawu fa ke, "Nyu ne 
wo lo slootoslootohi babauu, ne lohwe 
pelitseme ne a hi tee nge hiowe." 21 Keke 
ne Mawu bo wo mi lohwe nguanguahi, 
pa mi lo munomunohi, ke lohwe pelitse 
slootoslootohi. Mawu na ni ne ome, ne a 



muo e he. 22 Mawu gbaa me, ne e de ke, 
"Nye fo babauu ne nye he ne hie; nye 
hyi wo mi, kone lohwe pelitseme hu 
ne a hie babauu nge zugba a no." ^sjsjg 
je jo, ne je na; ne e pee ligbi ne ji enuo. 

24 Ene se 0, Mawu fa ke, "Lohwe 
slootoslootohi ne a ba zugba a no: we mi 
lohwehi ke pu mi lohwehi, lohwe 
agboagbohi ke lohwe wawihi." Ne e ba 
mi ja. 25 Mawu bo lohwe tsuaa lohwe: 
pu mi lohwehi, we mi lohwehi, ke ni 
neme ne saa si. Mawu na ni ne ome tsuo, 
ne a muo e he. 

26 Mawu de ke, "Jehane lee nye ha ne 
waa pee nomlo adesa; a maa hi kaa bo ne 
wa nge 0, ne a maa je v/o. A maa ye lo 
ome, lohwe pelitseme ome, we mi lohwe 
ome, pu mi lohwe ome, ke ni neme ne saa 
si nge zugba a tsuo a no." 27 Keke ne 
Mawu bo nomlo, ne e pee le kaa bo ne le 
nitse e nge 0; e bo nyumu ke yo. 28 Mawu 
gbaa me ne e de me ke, "Nye fo babauu 
ne nyee hie; nye hyi zugba a no tsuo, ne 
nyee ye zugba a tsuo no. Nyee ye lo ome, 
lohwe pelitseme ome, ke zugba a no lohwe 
ome tsuo a no." 29 E ya no ne e de ke, "I 
ngo tsohi kulaa ne woo ngma, loo wu, ke 
ni neme ne woo yiblii nge zugba a no ngo 
ha nye ne nyee ye. ^o Se pu mi lohwe ome. 

lohwe pelitseme ome, ni neme ne saa si 
nge zugba a no, ke lohwe kpa ame tsuo 
lee i ha me nga ne a kpe, ke ba mumu ne 
a ye." Ne e ba mi ja. ^i Mawu na no tsuaa 
no ne e pee o, ne a muo e he saminya. Ne 
je jo, ne je na; ne e pee ligbi ne ji ekpa. 

2 Bo ne Mawu pee ne e ke bo hiowe 
ke zugba, ke no tsuaa no ne nge je o 
mi ji ne o ne. ^Mawu tsu ni ligbi ekpa, 
ne ligbi ne ji kpaago o, e joo e he. ^E 
gbaa ligbi ne ji kpaago o, ne e pee le ligbi 
klouklou; jame a ligbi o ne e bo je o gbe 
nya, ne e joo e he, ejakaa ni tsumi ne e 
tsu ke bo je 0, e gbe nya. "^ Sane ne o gbaa 
wo bo ne Yawe Mawu bo je o. 

Ngmo 3 ne nge Eden o 

Bene Yawe Mawu bo je o, ^ tso ko 
tso ko be zugba a no, ne nga ko hu pue 
nge no; ejakaa e ha we ne hiomi ne ne 
ngo pue zugba a no lolo; ne no ko hu be 
ne nge zugba a no hue. ^ Se ke pee o, 
nyu jeo zugba a mi ke ba poo zugba a 
he mi tsuo. 

7 Jame a be o mi o, Yawe Mawu ngo 
zugba zu ke pue nomlo, ne e mu mumi 
ne haa no wami ngo wo nomlo gugwo puo 
mi; ne nomlo pee adesa hengmengmletse. 

8 Yawe Mawu pee ngmo ko nge Eden, 
nge beleku je, ne leje o e ngo nomlo ne e 
pue ngo to. ^ E ha tso slootoslootohi pue 
nge ngmo o mi: tsohi ne nge feu, ke ni 
neme ne woo yiblii ne a yeo. Tso ne haa 
no wami, ke tso ne haa no leo kpakpa ke 
yayami maa si nge ngmo o kpeti tutuutu. 

10 Pa ko je Eden ke ba gu ngmo o mi, 
ne e haa ngmo o nyu. Ke je leje o, pa a 
gba koni ejrwie. '^A tsee kekleekle koni 
ke Pishon. Le ji pa ne bole Havila zugba 
a tsuo, he ne a naa sika tsu nge o. ^^a 
naa sika tsu ngmingmiingmi, nu ke e he 
via, ke tehi ne a he jua wa nge leje o. ^^ Pa 
koni enyone o bie ji Gihon; le ji pa ne 
bole Kush zugba a tsuo. ^'^ Pa koni etene 
bie ji Tigris; e bee nge Asiria beleku je. 
Koni eywiene o ji Yufrate. 

15 Jehane Yawe Mawu ngo nomlo o 
ke ya to Eden ngmo o mi, kone e hu mi 
ne e hye no. ^^ E wo le mlaa ke, "Tso ome 
ne nge ngmo o mi o, o ma nye maa ye 
eko tsuaa eko yiblii faa, ^'^ja tso o ne haa 
no leo kpakpa ke yayami o pe. Koo ye 
jame a tso o yiblii; ligbi ne o maa ye eko 
0, o ma gbo." 



18 Ene o se o, Yawe Mawu de ke, "E 
hi kaa nyumu o no kake too ne hi si; ma 
ha le he pielo ne sa le." i^-^o Yawe Mawu 
de no ne o, ejakaa bene e ngo zugba zu 
ke pue je ne mi lohwe ome tsuo gbe 
nya a, ekoeko be ne sa nomlo kaa e he 
pielo. Nomlo o wo lohwe ome tsuo bie: 
we mi lohwehi, pu mi lohwehi, ke lohwe 
pelitseme. Bo tsuaa bo ne e tse eko o, ja 
pee e bie. Se le nomlo o nitse lee a na we 
he pielo ne sa ha le lolo. 

21 Lo he 0, Yawe Mawu ha mahe 
vii ko ba no nyumu o no, ne bene e nge 
mahe o mi ke mwoo o, Mawu je nyumu 
kasa wu kake ne e ke he lo tsi leje o. 
22 Yawe Mawu ngo kasa wu o ne e je nge 
nyumu o he o ke pee yo, ne e ngo le ba 
ha nyumu o. ^3 Nyumu o de ke, 

"Chee! Jehane lee i na 
ye heno tutuutu: 

imi nitse ye muo ji ne o ne. 
A je le ke je nyumu mi; 

a ma tse le yo." 
24 Ene he je ne nyumu sio e tse ke e nye, 
ne e ngoo e he ya metee e yo he ne a peeo 
no kake o ne. 

25 Nyumu o ke e yo o tsuo hee a he 
gu, se zo pee we me. 

Nomb gbo tue 

3 Nga mi lohwehi tsuo ne Yawe Mawu 
pee 0, sino ji gatse pe me tsuo. Sino 
bi yo ke, "Ane Mawu de nye niine ke 
tso ome ne nge ngmo o mi o, nye ko ye 
ekoeko no yiblii lo?" 

2 Yo he no ke, "Wa ma nye maa ye 
tso yiblii tsuaa tso yiblii, ^ja tso o ne nge 
ngmo kpeti tutuutu o pe. Mawu ke wa 
ko ye jame a tso o yiblii, ne wa ko ta he 
hub; ke wa pee ja a, wa ma gbo." 

4 Sino de le ke, "Oo, nye be gboe! 
5 Mawu de ja, ejakaa e le kaa ke nye ye 
jame a tso o yiblii o, nye hengme ma bli, 
ne nye maa hi kaa le Mawu o nitse; nye 
maa le kpakpa ke yayami." 

6 Yo na kaa tso o nge feu; e na kaa 
tso yiblii o maa ngo, ne e ma ha ne no 
maa le ni. Lo o he o, e tso eko ne e ye, 
ne e ha e huno o hu eko ne e ye. "^ Bene 
a ye tso yiblii o pe ne me ni enyo ome 
tsuo a na anokuale o; a na kaa a hee a 
he gu, ne a kpe ba ke pee bo ne a ke ha 
a mle mi. 

8 Jame a gbokue o, bene koDhio yluduu 
ko ng8 fiae o, nyumu o ke e yo d nu Yawe 
Mawu he ne e nge nyeee nge ngmo o mi, 
ne a ya laa a he nge tso Dme a kpeti. 
'Yawe Mawu tse n3aimu d ne e bi le ke, 
"Jije o nge?" 

10 E he no ke, "I nu o he nge ngmo 
3 mi; ye tsui po, ne i ya laa ye he, ejakaa 
i hee ye he gu." 

1 1 Mawu bi le ke, "Meno le de mo ke 
o hee o he gu o? Tso yiblii o ne i de nye 
ke nye ko ye o, tse o ya ye eko?" 

12 Nyumu o he ud ke, "Yo d ne o ngo 
ba pie ye he d, le ne ha mi tso o yiblii o 
eko ne i ye." 

13 Yawe Mawu bi yo o ke, "Meni ha 
ne o pee no ne d?" 

Yo he no ke, "Sino o le mho mi; 
ene d he je ne i ye o ne." 



A fie Adam ke Hawa ke je 
ngm3 3 mi 

22 Ene o se o, Yawe Mawu de ke, 
"Jehane lee nyumu o nge kaa wa ti no 
kake pe, ne e le kpakpa ke yayami. Ma 
hye ne e ko ya tso tso o ne haa no wami 
e yiblii ne e ye, ne e ba hi je mi ke ya 
neneene." 23 Ld he d, Yawe Mawu je 
Adam we; e fie le ke je Eden ngmo o mi, 
kone e ya hu zugba zu d ne a ke pue le o. 
24 E fie nyumu o ke je leje o, ne e ngD 
kerubhi ke klaate ya to Eden ngmo 
beleku je, kone a bu bb d ne a guu no ke 
yaa tso ne haa no wami he. Klaate nge 
tsoe plamplam kaa la, ne e nge e he poe. 

